Diari Oficial de la Generalitat Valenciana


Sumari del DOGV 8288, del 07-05-2018 (2018/4328)

Extracte de la Resolució de 24 d'abril de 2018, del director general del SERVEF, per la qual es redistribueix el crèdit màxim de la convocatòria per a la concessió de subvencions als projectes T'Avalem.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8288

Data del DOGV
:   07-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4328


Data del document
:   24-04-2018

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 24 d'abril de 2018, del director general del SERVEF, per la qual es redistribueix el crèdit màxim de la convocatòria per a la concessió de subvencions als projectes T'Avalem. [2018/4328]  
BDNS (identif.): 382455.  
De conformitat amb el que s'ha previst en els articles 17.3b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
Mitjançant la Resolució de 29 de desembre de 2017, del director general del Servei Valencià d'Ocupació i Formació (publicada en el DOGV núm. 8218 de 23.01.2018), es va aprovar la convocatòria per a la concessió de subvencions als projectes T'Avalem, en desenvolupament del programa mixt d'ocupació-formació Garantia Juvenil, mitjançant la realització de projectes de formació en alternança amb l'ocupació, per a l'exercici pressupostari 2018, a càrrec de la línia genèrica de subvenció S7973000 del capítol IV del subprograma 322.52, Formació i qualificació professional, del pressupost del Servei Valencià d'Ocupació i Formació per a l'exercici 2018, amb un import global màxim de 9.289.800 euros.  
Atés que, d'acord amb el que s'ha establit en l'apartat 3 del resolc quart de l'esmentada Resolució de 29 de desembre de 2017, de convocatòria, el termini de presentació de sol·licituds ha finalitzat.  
Atés que en el resolc segon de l'esmentada Resolució de 29 de desembre de 2017 s'estableix la distribució territorial següent: Alacant, 3.359.873 euros; Castelló, 1.976.498 euros, i València, 3.953.429 euros, i vistos els expedients valorats positivament, en les tres províncies hi ha expedients que no podrien ser atesos per falta de crèdit.  
Atés que dels expedients valorats positivament, el que ha obtingut major puntuació en la valoració correspon a la província de Castelló, vist que el crèdit disponible en aquesta província resulta insuficient i per a optimitzar els recursos assignats mitjançant la resolució a què s'ha fet referència, es considera necessari efectuar una redistribució dels crèdits assignats.  
Atés que en la disposició final segona de la dita Ordre 24/2016 es faculta la Direcció General del SERVEF perquè mitjançant una resolució, que serà publicada en el DOGV, puga, sense necessitat d'obrir un nou termini de presentació de sol·licituds, redistribuir i desafectar els crèdits inicialment previstos.  
Es procedeix a redistribuir els fons assignats en el resolc segon de la Resolució de 29 de novembre de 2017, del director general del Servei Valencià d'Ocupació i Formació, per la qual s'aprova la convocatòria per a la concessió de subvencions als projectes T'Avalem, en desenvolupament del programa mixt d'ocupació-formació Garantia Juvenil, mitjançant la realització de projectes de formació en alternança amb l'ocupació, a càrrec de l'exercici pressupostari 2018, en aplicació de l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, i que es finança a càrrec de la línia pressupostària S7973000 del capítol del subprograma 322.52, Formació i qualificació professional, del pressupost del Servei Valencià d'Ocupació i Formació per a l'exercici 2018, amb el detall següent:  
  
- Disminució de 130.000 euros la dotació assignada a la província d'Alacant, que queda amb una dotació final de 3.229.873 euros.  
- Increment en 260.000 euros la dotació assignada a la província de Castelló, que queda amb una dotació final de 2.236.498 euros.  
- Disminució de 130.000 euros la dotació assignada a la província de València, que queda amb una dotació final de 3.823.429 euros.  
La resolució de redistribució de crèdits produirà efectes a partir del dia de la signatura i serà publicada en el DOGV.  
  
València, 24 d'abril de 2018.- El director general del SERVEF: Enric Nomdedéu i Biosca.